जम्मू-कश्मीर से धारा 370 को हटाए जाने के ऐलान के बाद कुमार विश्वास ने किया ट्वीट, कहा- ये ऐतिहासिक क्षण है...  
कुमार विश्वास ने इस फैसले का किया स्वागत
कुमार विश्वास ने सरकार की तारीफ की
लोगों को सतर्क रहने को भी कहा
जम्मू-कश्मीर से धारा 370 (Section 370) को हाटने के ऐलान के बाद कवि डॉ. कुमार विश्वास (Kumar Vishwas) ने ट्वीट किया. उन्होंने (Kumar Vishwas) ट्वीट करते हुए लिखा कि भारतमाता के माथे की पुरातन पीर हरने के लिए सरकार का आभारा! हर नागरिक से अनुरोध है कि दशकों से लंबित इस शल्यक्रिया के दौरान देश के साथ रहें! ये ऐतिहासिक क्षण है. उन्होंने एक अन्य ट्वीट में कहा कि हम सब नागरिकों की ज़िम्मेदारी है कि हम सतर्क रहे, सार्वजनिक जगहों पर अधिक एकत्र न हों ! अतिउत्साह में प्रदर्शन आदि न करें ! इस ऐतिहासिक पल के शांतिपूर्ण तरीक़े से संपादित होने की ज़िम्मेदारी हम सब की भी है.

भारतमाता के माथे की पुरातन पीर हरने के लिए सरकार का आभार ! हर नागरिक से अनुरोध है कि दशकों से लम्बित इस शल्यक्रिया के दौरान देश के साथ रहें ! ये ऐतिहासिक क्षण हैं????????
“दर्द कहाँ तक पाला जाए,
युद्ध कहाँ तक टाला जाए,
तू भी है राणा का वंशज,
फेंक जहाँ तक भाला जाए”#KashmirParFinalFight

गौरतलब है कि राज्यसभा में हंगामे के बीच गृहमंत्री  अमित शाह ने जम्मू-कश्मीर से अनुच्छेद 370 हटाने का ऐलान कर दिया गया है. राज्यसभा में भारी हंगामे के बीच उन्होंने कहा कि अनुच्छेद 370 के कई खंड लागू नहीं होंगे. सिर्फ खंड एक बचा रहेगा. इसके साथ ही जम्मू-कश्मीर को मिला विशेष राज्य का दर्जा खत्म हो गया है. वहीं उन्होंने कहा कि जम्मू-कश्मीर अलग केंद्र शासित प्रदेश बनेगा और लद्दाख को अलग केंद्र शासित प्रदेश बनाया जाएगा. 
हम सब नागरिकों की ज़िम्मेदारी है कि हम सतर्क रहे, सार्वजनिक जगहों पर अधिक एकत्र न हों ! अतिउत्साह में प्रदर्शन आदि न करें ! इस ऐतिहासिक पल के शांतिपूर्ण तरीक़े से संपादित होने की ज़िम्मेदारी हम सब की भी है ! ????????
“आज पूरा देश पूरे लाम पर है,
जो जहाँ पर है वतन के काम पर है..!” https://t.co/l96hpPBkGL

जम्मू-कश्मीर विधानसभा के साथ केंद्र शासित प्रदेश बनेगा. सरकार के इस फैसले पर कांग्रेस नेता गुलाम नबी आजाद ने कहा कि बीजेपी ने संविधान का मजाक उड़ाया है. विपक्ष ने कहा सरकार ने रातों-रात फैसला कर लिया है. आपको बता दें कि इससे पहले सुरक्षा मामलों की कैबिनेट समिति की बैठक हुई जिसमें प्रधानमंत्री मोदी, गृहमंत्री अमित शाह और रक्षा मंत्री राजनाथ  सिंह, विदेश मंत्री एस जयशंकर और सुरक्षा से जुड़े अधिकारी शामिल थे.इसके बाद कैबिनेट की बैठक हुई. लेकिन कैबिनेट में क्या हुआ, इस बात की जानकारी देने के लिए होने वाली प्रेस कॉन्फ्रेंस को टाल दिया गया.  
कुमार विश्वास ने इससे पहले कश्मीर को लेकर डोनाल्ड ट्रंप द्वारा हस्तक्षेप करने की इच्छा जताने को लेकर भी ट्वीट किया था. हालांकि इस पर कुमार विश्वास ने भी चुटकी ली है.कवि व आम आदमी पार्टी के नेता कुमार विश्वास ने अपने आधिकारिक ट्वीट पर लिखा, ''झंडे पर चांद लगाने और चांद पर झंडा लगाने वाले मुल्कों की ताक़त का अंतर किसी झंडू को समझ में न आए तो समझ में आता है लेकिन इतने बडे देश के राष्ट्रपति होकर भी समझ का ये झंडूपन? ये अच्छी बात नई है चचा''
गौरतलब है कि भारत के विदेश मंत्रालय ने ट्रम्प द्वारा इस संबंध में दावा किए जाने के कुछ ही देर में उसे सिरे से खारिज कर दिया और कहा कि उसका रूख हमेशा से यही रहा है कि भारत-पाकिस्तान के बीच मुद्दे द्विपक्षीय तरीके से सुलझाए जाएंगे. बता दें कि भारत-पाक रिश्ते पर ट्रंप ने ओवल ऑफिस में कहा था कि यदि मैं मदद कर सकता हूं, तो मैं एक मध्यस्थ होना पसंद करूंगा.